Správa zo zahraničnej pracovnej cesty 

1. Účastník zahraničnej pracovnej cesty:	
Meno, priezvisko, titul: Mgr. Júlia Miklovičová, PhD., Mgr. Katarína Gondžúrová
Pozícia: výskumný a vývojový zamestnanec pre medzinárodné merania
Oddelenie/Odbor: Oddelenie medzinárodných meraní
Organizácia: Národný ústav certifikovaných meraní vzdelávania, Žehrianska 9, Bratislava 
Znalosť jazykov: anglický B2 (Miklovičová), anglický B1 (Gondžúrová)

2. Zahraničná pracovná cesta (ZPC):
Štát, mesto: Grécko, Atény
Vykonaná v dňoch: 22.1.2017 – 28.1.2017 (Miklovičová, Gondžúrová)
Názov prijímajúcej organizácie: ETS, WESTAT, DIPF
Účel cesty: 1. Medzinárodný kódovací meeting pre pilotné testovanie PISA 2018 (Miklovičová, Gondžúrová) 
Spôsob financovania: z rozpočtu NÚCEM 

3. Rámcový program pobytu:

22.1.2017 (Miklovičová, Gondžúrová)

-	Presun zo Slovenska do Grécka (Atény)
-	Individuálna príprava na stretnutie

23.1.2017 ( Miklovičová, Gondžúrová)

11:00 – 12:30 
Privítanie, úvod do problematiky kódovania otvorených úloh z čitateľskej gramotnosti, zhodnotenie procesu pilotného kódovania kognitívnych úloh, úvod k systému kódovania otvorených otázok. 
14.30 – 17:30 
Kódovanie trendových úloh čitateľskej gramotnosti.

24.1.2017 ( Miklovičová)

09:00 – 17:30
Kódovanie trendových úloh čitateľskej gramotnosti.

24.1.2017 ( Gondžúrová)

09:00 – 17:30
Privítanie na Dátamanažment meetingu, úvod do problematiky projektového Dáta manažmentu,  základné informácie ku codebook editor (popis premenných). Predstavenie manažmentu a procesov týkajúcich sa dát. Koordinácia úkonov Data Entry, čistenie dát na medzinárodnej úrovni, základy projektového Dáta manažmentu ako je vytváranie užívateľských prístupov pre kóderov, úprava databázy, klonovanie databázy, spájanie databáz. Predstavenie práce so softvérom DME a praktické precvičovanie vyššie uvedených základov projektového Dáta manažmentu (klonovanie a spájanie, úprava databáz a tvorba užívateľských kónt).

25.1.2017 ( Miklovičová)

09:00 – 17:30
Kódovanie nových úloh čitateľskej gramotnosti.

25.1.2017 ( Gondžúrová)

09:00 – 17:30
Predstavenie štandardov a inštrukcií k národným adaptáciám, tvorba a implementácia národných adaptácií (tvorba novej premennej, adaptácia už existujúcej premennej). Predstavenie štandardov, smerníc a procesov Data Entry. Praktické cvičenie v DME (tvorba projektu, import dátových súborov do databázy a export dátových súborov z databázy).

26.1.2017 ( Miklovičová)

09:00 – 17:30
Kódovanie nových úloh čitateľskej gramotnosti.

26.1.2017 ( Gondžúrová)

09:00 – 17:30
Úvod do procesu kódovania, základy kódovanie, príprava dát pre kódovanie, spracovanie kódovaných dát, štandardy pre tvorbu reportov pre kódovanie povolaní, reliabilita kóderov, validita dát. Tvorba súboru na odoslanie.

27.1.2017 ( Miklovičová, Gondžúrová)

09:00 – 17:30
Kódovanie nových úloh čitateľskej gramotnosti.

28.1.2017 ( Miklovičová, Gondžúrová)

Presun z Grécka (Atény) na Slovensko. 

4. Stručný priebeh rokovaní:
Stretnutie národných koordinátorov a dáta manažérov pre pilotné testovanie PISA 2018 sa uskutočnilo v súlade s časovým harmonogramom uvedeným vyššie. 
V priebehu stretnutia na kódovacom tréningu boli odprezentované niektoré vybrané trendové úlohy a niektoré nové úlohy z čitateľskej gramotnosti. Na stretnutí bol vytvorený priestor na otvorenú diskusiu k jednotlivým úlohám a problematickým položkám testových úloh, čo umožnilo diskusiu k nájdeniu najvhodnejšieho riešenia hodnotenia konkrétnych typov odpovedí na jednotlivé položky a to predovšetkým s ohľadom na národné podmienky krajiny. 
V priebehu stretnutia v sekcii o manažmente dát boli predstavené základy projektového Dáta manažmentu, ako aj samotné štandardy a postupy  týkajúce sa koordinačných úkonov v rámci práce s Dáta Entry. Účastníci boli oboznámení s fungovaním špecifického softvéru DME a okrem praktických ukážok si mohli všetci účastníci stretnutia vyskúšať jeho fungovanie v praxi, prácu s dátami, od základov tvorby premenných, klonovanie a spájanie databáz, cez importovanie a exportovanie dát až k samotnému procesu kódovania s ohľadom na zabezpečenie validity dát a reliability kóderov.

5. Odporúčané závery:
Z prezentácií, ktoré boli na stretnutí uvedené vyplynulo, že je dôležité dodržiavať okrem nastavených štandardov a procesov aj časový harmonogram úloh, tak z pohľadu národných, ako aj medzinárodných centier. Dôležitá je predovšetkým vzájomná komunikácia s medzinárodným centrom, ako aj s  jednotlivými školami, ktoré sa testovania zúčastnia, aby sa tak zabezpečil, nielen plynulý a bezproblémový priebeh pilotného testovania PISA 2018, ale aby sa tak zabezpečil, predovšetkým korektný postup pri samotnom kódovaní konkrétnych testových úloh, ako aj samotný proces spracovania prostredníctvom softvéru DME. Z hľadiska národného centra je potrebné zabezpečiť kvalitných kóderov, aby sa zaistila čo najväčšia reliabilita dát a v prípade sporných odpovedí v testových úlohách sa obrátiť na medzinárodné centrum, aby sa zachovala čo najväčšia jednota a presnosť dát v rámci nastavených štandardov ako aj štandardov zúčastnených krajín.

6. Prehľad prinesenej dokumentácie a miesto jej uloženia:
Žiadna dokumentácia nebola prinesená.

7. Osobitne vyhotovený očakávaný prínos ZPC:
Prínosom zahraničnej pracovnej cesty bolo získanie informácií o postupoch a štandardoch nastavených v rámci procesu kódovania a dáta manažmentu. Okrem toho bola prínosom možnosť otvorenej diskusie a prerokovanie problematickosti určitých typov odpovedí na testové úlohy, tak na medzinárodnej úrovni, ako aj s ohľadom na národné podmienky, aby bolo zaistené bezproblémové a spoľahlivé hodnotenie testových úloh s ohľadom na zaistenie kvalitných kóderov na profesionálne zaškolenie v rámci kódovania na národnej úrovni. Okrem iného bolo prínosom stretnutia aj nadviazanie kontaktov s pracovníkmi iných koordinačných centier za účelom prerokovania určitých špecifík spoločných pre viaceré zúčastnené krajiny, ako aj konzultácia s Medzinárodným centrom s ohľadom na špecifické podmienky našej krajiny.

8. Spôsob zverejnenia výsledkov ZPC, prenos získaných informácií
Výsledky ZPC nebudú sprístupnené verejnosti, ale budú odovzdané a konzultované interne, v rámci oddelenia medzinárodných meraní.

Svojím podpisom súhlasím so zverejnením správy na internete.

Správu vypracoval: Mgr. Júlia Miklovičová, PhD.
		         Mgr. Katarína Gondžúrová

Dátum: 30.1.2017

Správu schválil: Mgr. Andrea Galádová